Diari Oficial de la Generalitat Valenciana


Sumari del DOGV 9511, del 13-01-2023 (2022/12750)

RESOLUCIÓ de 27 de desembre de 2022, de la Conselleria d'Hisenda i Model Econòmic, per la qual s'autoritza una transferència de crèdits del capítol 2 al capítol 4 i 7 en el programa 313.60, Persones majors, de la Vicepresidència i Conselleria d'Igualtat i Polítiques Inclusives, per import de 227.426,41 euros (expedient 16.017/22-246).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9511

Data del DOGV
:   13-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12358


Data del document
:   27-12-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 27 de desembre de 2022, de la Conselleria d'Hisenda i Model Econòmic, per la qual s'autoritza una transferència de crèdits del capítol 2 al capítol 4 i 7 en el programa 313.60, Persones majors, de la Vicepresidència i Conselleria d'Igualtat i Polítiques Inclusives, per import de 227.426,41 euros (expedient 16.017/22-246). [2022/12469]  
La Direcció General de Persones Majors de la Vicepresidència i Conselleria d'Igualtat i Polítiques Inclusives, atesos els informes i certificats de les respectives direccions territorials, planteja la necessitat de donar cobertura a obligacions pendents procedents de compromisos degudament adquirits en els exercicis 2019 i 2020, a càrrec dels capítols 4 i 7 del programa 313.60, Persones majors, i corresponents a les línies:  
  
- S1144, «Programes de tercera edat», de l'annex de transferències i subvencions corrents, es tracta d'una línia de subvenció de concessió directa en aplicació del que estableix l'article 168.1.c de la Llei 1/2015, que va donar cobertura a les ajudes regulades pel Decret 85/2020, del Consell, i destinades a entitats del tercer sector d'acció social per al desenvolupament de programes de tercera edat i malalties neurodegeneratives, per la covid-19, en la qual al tancament de 2020 i a conseqüència d'un error comptable, va quedar un import de 1.566,50 euros sense reconéixer la fase d'obligació.  
- S0310, «Ajudes per a projectes d'inversió», de l'annex de transferències i subvencions de capital, que es convocaren al maig de 2019 per a concedir subvencions en matèria d'equipament per a centres de Serveis Socials Especialitzats de Persones Majors, en la qual, per diverses circumstàncies, al tancament de l'exercici van quedar 225.859,91 euros sense arribar a la fase d'obligació malgrat haver-se executat i justificat dins del termini i en la forma escaient la despesa subvencionada.  
En tractar-se del supòsit previst en l'article 39.5.c de la Llei 1/2015 d'hisenda pública, sector públic instrumental i subvencions i atés que no s'ha inclòs en el pressupost per a aquest exercici les esmentades línies amb dotació pressupostària, la Vicepresidència i Conselleria d'Igualtat i Polítiques Inclusives proposa transferir, dins del programa 313.60, Persones majors, 227.426,41 euros del capítol 2, que disposa de crèdit suficient i adequat, sense compromisos pendents, ni vinculat a cap finançament condicionat, als capítols 4 i 7, per a tornar a obrir les línies S1144 del seu annex de transferències i subvencions corrents per import de 1.566,50 i S0310 del seu annex de transferències i subvencions de capital per import de 225.859,91, per a atendre en l'exercici econòmic actual les obligacions degudament adquirides.  
  
A aquest efecte i en virtut del que es disposa en l'article 39.5.c de la Llei 1/2015, d'hisenda pública, sector públic instrumental i subvencions i dels articles 21 i 24 de la Llei 8/2021 de pressupostos de la Generalitat per a l'exercici 2022, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar una minoració de crèdit en l'aplicació 34.15.97.887.02.0, per import de 227.426,41 euros.  
  
Segon  
Autoritzar un increment de crèdit en les aplicacions i pels imports següents:  
  
Aplicació Import  
64.68.40.082.80.2 1.566,50  
02.64.09.311.66.8 225.859,91  
Total 025.746.41  
  
  
Tercer  
Autoritzar les següents modificacions en els annexos de transferències i subvencions corrents i de capital del programa 313.60, Persones majors, que suposen:  
1. Annex de transferències i subvencions corrents  
1.a) La reobertura de la línia S1144, «Programes de tercera edat», per a donar cobertura a les obligacions degudament adquirides de l'exercici 2020, per import de 1.566,50 euros.  
2. Annex de transferències i subvencions de capital  
2.a) La reobertura de la línia S0310, «Ajudes per a projectes d'inversió», per a donar cobertura a les obligacions degudament adquirides de l'exercici 2019, per import de 225.859,91 euros.  
  
València, 27 de desembre de 2022.- El sotssecretari de la Conselleria d'Hisenda i Model Econòmic (p. d. R 08.06.2022, DOGV 9360): Daniel González Serisola.